text: Billund Travbane risikerer lukning: 100 arbejdspladser forsvinder
  16 september 2014 kl. 16.32
  Dansk Hestevæddeløb gjorde i dag et sidste forsøg på at redde travbanerne i Billund og Nykøbing Falster
  
  Hestefolkene var på Christiansborg for at få politikerne til at ændre beslutningen om, at væddeløbssporten skal miste en tredjedel af det tilskud staten udlodder gennem overskud fra spil.
  Beslutningen betyder, at travbanen i Billund står til at lukke - og det vil ifølge branchen koste over hundrede arbejdspladser i området.
  Der arbejdes stadig lokalt for at redde travbanen.
  Hør Leif Skov, næstformand i Dansk Hestevæddeløb og Troels Ravn, kulturordfører for Socialdemokraterne fortælle om Billund Travbanes skæbne. Varighed 31 sekunder.
  